Nkhani Mchitumbuka yikupenja munthu panji gulu la ŵanthu awo ŵana luso kuti ŵapike mwaŵi wakutumphula luso lawo.
Pali mwaŵi wakuti luso linu litumphuke panji liwonekele ku ŵa Malawi wose kwizila mu ndondomeko iyo ŵa Nkhani Mchitumbuka ŵakhazikiska.
Umo vendelenge
Munthu uyo wawoneska luso ilo iye walinalo mbwenu lipangiskenge kuti ŵa Nkhani Mchitumbuka ŵamovwile kweneso ŵagwilenge naye ntchito lumoza pakwenda naye muma boma kweneso ku vyalo vinyake kuti luso lake liye pa nthazi.
Mwaŵi uwu ngwa waliyose kwali ni gulu kwene lileke kujumphila pa ŵanthu 15.
Mitundu ya luso
Ŵa Nkhani Mchitumbuka kwasono pano ŵakulonda luso nthena:
- Kwimba panji choir
- Drama panji zgalo zavisambizgo
- Milangwe panji zgalo zamasangulusko
Nyengo zinyake panji imwe muna luso ilo ise talizunula chaa mbwenu namwe tikhwaskeni kuti tiwone umo tingachitila.
Mwaŵi uwu wiza chifukwa pali ŵanthu ŵanyake panji gulu likutondeka kutukuluka chifukwa pakukola ŵalije.
Nkhani Mchitumbuka yikamba nikale kupeleka wovwili ndipo chiyezgelelo chiwemi ni mathumba gha cement agho ghakapelekeka ku mpingo wa CCAP ku Dowa kufupi na Dzaleka.
Kweneso kwasono pano yili kalikiliki kuyendeska ndondomeko ya Solora CCAP kuti yifumye DVD ndipo ivi viwonekenge pala mpingo uwu uwo uli mu Mzimba Solora uwoneskenge nadi luso ku nkhwantha zakumanya kutola vithuzi pa sinema.
Pali mwaŵi wakuti munthu panji gulu ilo litolekenge mbwenu lizamulutaso ku chalo cha Zimbabwe kukasazgilapo luso lawo.
Sono phindu la Nkhani Mchitumbuka lili mphani pa program iyi?
Ŵa Nkhani Mchitumbuka ŵamubwelekaninge ndalama izo ziyendeskelenge vinthu vose mpaka apo imwe luso linu layamba kubaba vipaso ivo vizamugulisika kuwezga chikwelete icho mukabwekeka pambele imwe mwaŵeneko mundayambe kulya.
Ntchito yili yose ŵapangenge mba Nkhani Mchitumbuka kuyambila sponsoring mpaka marketing.
Mwaŵi uwu ngwa zgama wakuchita kufukula na mawoko chifukwa ntchipusu yayi kutumphula luso la munyako.
Nkhani Mchitumbuka sono yalekezga dankha kovwila za malata panji cement ku ma Church agho ngakusuzgika ndipo sono yikupanga dankha za awo ŵana luso lapadela.
Tikhwaskeni pa:
Whatsapp iyi +265 880 599 750. Nambala iyi nja whatsapp pela.
Ntchilato cha Nkhani Mchitumbuka kuti chitolengepo chigaŵa pakuwovwila ŵa Malawi.
Comments
Powered by Facebook Comments
tum_Latn tum_Latn tum_Latn tum_Latn tum_Latn nya_Latn tum_Latn tum_Latn min_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn run_Latn tum_Latn eng_Latn eng_Latn